શ્રીદેવી કાયમ પોતાને ‘ડિરેક્ટર્સ એક્ટર’ કહેતી હતી. યાને કે ડિરેક્ટરના વિઝન પર પૂરેપૂરો વિશ્વાસ રાખવો અને એ કહે એમ એને ફોલો કરવું. વિવેચકો એને ‘ઑન-ઑફ’ એક્ટર કહેતા. સેટ પર એક ખૂણામાં ચૂપચાપ બેઠી હોય અને કેમેરા રોલ થવાનું સ્ટાર્ટ થાય એટલે તરત જ એ કેરેક્ટરની સ્કિનમાં ઘૂસી જાય. એનો આ ‘પરકાયા પ્રવેશ’ જોઇને શ્રીદેવીને નજીકથી ઓળખનારા લોકો આજે પણ આશ્ચર્ય વ્યક્ત કરતા રહે છે. ‘આખરી રાસ્તા’, ‘મિસ્ટર ઇન્ડિયા’, ‘ચાલબાઝ’ જેવી ફિલ્મોમાં એની પાવરહાઉસ એક્ટિંગ જોઇએ ત્યારે કલ્પના પણ ન આવે કે આ યુવતી આનાથી એક્સ્ટ્રીમ અપોઝિટ હશે.